**Glazbena kultura 5.a, b, c, d, e, f, 18. 03. 2020.**

Za početak ćemo ponoviti gradivo *Tradicijske glazbe Slavonije* koje smo učili prošli sat. Pred tobom su pitanja na koja moraš odgovoriti **usmeno*.***

1. u Slavoniji su se tradicijske pjesme najčešće pjevale u koja dva slučaja?

2. tradicijske pjesme Slavonije najčešće su pjevane u koliko glasova? Kako nazivamo takvo pjevanje?

3. kako se zove osoba koja započinje pjesmu?

4. koja su tri karakteristična instrumenta koji su pratili pjesme i plesove Slavonije?

5. što je to bećarac?

6. kako se zove kolo koje se pjeva bez pratnje instrumenata (*a capella*)?

7. čime se bave etnomuzikolog i melograf?

A sada – nova lekcija!

Za početak poslušaj skladbu austrijskog skladatelja Josepha Haydna: *Gudački kvartet br. 62, II. stavak.*

[**https://www.youtube.com/watch?v=mBmCcSz6HWw**](https://www.youtube.com/watch?v=mBmCcSz6HWw)

Uz slušanje odgovori na pitanja: 1. tko su izvođači ovog primjera?

 2. kakav je tempo skladbe?

 3. opiši ugođaj skladbe u tri riječi.

Ovu skladbu izvodi sastav koji se naziva **gudački kvartet**, a u njemu sviraju **dvije violine, viola i violončelo.**

Ova skladba danas je poznatija kao himna Njemačke. Tekst, na melodiju Josepha Haydna, napisao je August Heinrich Hoffmann von Fallerslebenn.

U gudačkom kvartetu uvijek sviraju ova četiri instrumenta. Zove se gudački, zbog skupine instrumenata u koju oni pripadaju, i kvartet jer u njemu svira četiri svirača.

Poslušaj i jedan zanimljiv gudački kvartet – koji se malo našalio s klasičnom glazbom!

<https://www.youtube.com/watch?v=CwwcNCDNmXE>

Ako su ti zanimljivi – poslušaj i njihove ostale skečeve koje izvode – ponudit će ti ih youtube s lijeve strane.

Za kraj, prepiši ovaj tekst u kajdanku:

**GUDAČKI KVARTET**

- gudački kvartet je sastav u kojem sviraju **četiri gudačka** instrumenta: **dvije violine, viola i violončelo**

:) Joseph Haydn: *Gudački kvartet br. 62, II. stavak*

Izvođači: gudački kvartet

Tempo: polagan

Ugođaj: smiren, svečan

Ova skladba danas je **njemačka himna.**